Suomalainen musiikki
”Suomen musiikin isäksi” kutsutaan varhaisromantiikkaa edustanutta Fredrik Paciusta, jonka tunnetuin sävellys on Suomen kansallislaulu Maamme. 1800-luvun puolestavälistä aina toiseen maailmansotaan asti taidemusiikkia hallitsi myöhäisromantiikka, varsinkin kansallisromantiikka, keulahahmonaan Jean Sibelius.
Balthus
Balthus eli Balthasar Klossowski de Rola (1908–2001) oli ranskalainen taidemaalari. Hänen tyylinsä muistutti Italian renessanssiaikaa ja itämaista taidetta. Hänen työnsä ovat moralistisia ja syvämerkityksisiä. Vuonna 1991 Balthus sai japanilaisen Praemium Imperiale -palkinnon.
Balthusin molemmat vanhemmat olivat taiteilijoita. Vahvimmat vaikutteensa hän kuitenkin sai perheystävältään runoilija Rainer Maria Rilkeltä. Balthus muutti Pariisiin vuonna 1924, opiskeli maalausta omin päin, kuvasi töissään lapsia ja mukaili impressionisteja. Myöhemminkin, kypsällä kaudellaan hän kuvasi usein nuoria tyttöjä ja heidän herkkää eroottisuuttaan. Hän maalasi myös maisemia ja muotokuvia, esimerkiksi André Derainista ja Joan Mirósta.